横店站（浙江省）

横店站是杭温高速铁路浪个中间站，来勒浙江省东阳市南市街道槐堂村。车站南面是屏岩山，离开横店镇中心6公里；北面是南山、离开东阳市区外围3公里。当地政府来勒车站周围规划高铁新城。

车站由上海局集团金华车务段管理，办理客运业务，规模3台8线，2022年8月份动工，2023年11月30号主体结构封顶，2024年7月份通过验收，2024年9月6号跟咾杭温高铁一道正式开通运营。

接驳交通

车站好换乘各式交通去东阳、义乌、金华市区或横店镇区，金华轨道交通金义东线横店高铁站车站站厅来勒横店站站房地下一楼。站房东面是路面停车场，有公交车、差头、网约车上客设施。

 参考 

Category:东阳市建筑物
Category:金华交通建筑物